《当阳玉州城》
宋代·刘子寰

隐隐层台际混茫，荆关形胜古当阳。登楼赋里山川在，抱玉岩前堑垒荒。

思绕曲沮流脉脉，望迷平楚入苍苍。青林渐复升平旧，百里康庄夹绿杨。

作者简介：[约公元一二二四年前后在世]字圻父，号篁栗翁，上饶人，居麻沙。生卒年均不详，约宋宁宗嘉定末前后在世。早登朱熹之门。宁宗嘉定十年(1217)进士，官至观文殿学士。平生乐于山林，淡泊自守。能诗文，与同邑刘潜夫齐名。克庄尝叙其诗集，行于世。